title: Regolament ta' Implimentazzjoni tal-Kunsill (UE) 2018/774 tat-28 ta' Mejju 2018 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

text:
               29.5.2018

               MT

               Il-Ġurnal Uffiċjali tal-Unjoni Ewropea

               L 131/1

         REGOLAMENT TA' IMPLIMENTAZZJONI TAL-KUNSILL (UE) 2018/774
   tat-28 ta' Mejju 2018
   li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (1), u b'mod partikolari l-Artikolu 32(1) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-18 ta' Jannar 2012, il-Kunsill adotta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja.

               (2)

               Abbażi ta' eżami tal-miżuri, jenħtieġ li l-entrati għal ċerti persuni, entitajiet u korpi soġġetti għal miżuri restrittivi kif stabbiliti fl-Anness II għar-Regolament (UE) Nru 36/2012 jiġu aġġornati u emendati.

               (3)

               Għalhekk, jenħtieġ li l-Anness II għar-Regolament (UE) Nru 36/2012 jiġi emendat skont dan,

         ADOTTA DAN IR-REGOLAMENT:
   Artikolu 1
   L-Anness II għar-Regolament (UE) Nru 36/2012 huwa emendat kif stabbilit fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Mejju 2018.

            Għall-Kunsill

            Il-President

         F. MOGHERINI

      (1)  ĠU L 16, 19.1.2012, p. 1.

      ANNESS
      L-Anness II għar-Regolament (UE) Nru 36/2012 huwa emendat kif ġej:

                  I.

                  Fil-Parti A (“Persuni”), l-entrati li ġejjin huma emendati kif ġej:

                              Isem

                              Informazzjoni ta' identifikazzjoni

                              Raġunijiet

                              Data tal-elenkar

                              “7.

                           Amjad (
                                 ) Abbas (
                                 ) (magħruf ukoll bħala Al-Abbas)

                              Kap tas-Sigurtà Politika f'Banyas, involut fil-vjolenza kontra d-dimostranti f'Baida.

                              9.5.2011

                              8.

                           Rami (
                                 ) Makhlouf (
                                 )

                              Data tat-twelid: 10 ta' Lulju 1969;
                              Post tat-twelid: Damasku;
                              passaport Nru 000098044,
                              Numru tal-ħruġ 002-03-0015187

                              Negozjant prominenti li jopera fis-Sirja b'interessi fis-setturi tat-telekomunikazzjoni, is-servizzi finanzjarji, it-trasport u l-proprjetà; għandu interess finanzjarju u/jew għandu karigi għoljin u eżekuttivi fis-Syriatel, l-ikbar operatur tat-telefon ċellulari fis-Sirja, il-fondi ta' investiment Al Mashreq, Bena Properties u Cham Holding.
                              Huwa jipprovdi finanzjament u appoġġ lir-reġim Sirjan, permezz tal-interessi kummerċjali tiegħu.
                              Huwa membru influwenti tal-familja Makhlouf u huwa marbut mill-qrib mal-familja Assad; kuġin tal-President Bashar Al-Assad.

                              9.5.2011

                              9.

                           Abd Al-Fatah (
                                 ) Qudsiyah (
                                 )

                              Data tat-twelid: 1953;
                              Post tat-twelid: Hama;
                              passaport diplomatiku Nru D0005788

                              Uffiċjal fil-grad ta' Maġġur Ġeneral fil-Forzi Armati Sirjani fil-kariga wara Mejju 2011.
                              Viċi Direttur tal-Uffiċċju tas-Sigurtà Nazzjonali tal-Partit Ba'ath. Ex-Kap tad-Direttorat tal-Intelligence Militari Sirjana. Involut fir-repressjoni vjolenti tal-popolazzjoni ċivili fis-Sirja.

                              9.5.2011

                              13.

                           Munzir (
                                 ) (magħruf ukoll bħala Mundhir, Monzer) Jamil (
                                 ) Al-Assad (
                                 )

                              Data tat-twelid: 1 ta' Marzu 1961;
                              Post tat-twelid: Kerdaha, Provinċja ta' Lattakia;
                              Passaporti Nru 86449 u 842781

                              Involut fir-repressjoni kontra l-popolazzjoni ċivili bħala parti mill-milizzja ta' Shabiha.

                              9.5.2011

                              19.

                           Iyad (
                                 ) (magħruf ukoll bħala Eyad) Makhlouf (
                                 )

                              Data tat-twelid: 21 ta' Jannar 1973;
                              Post tat-twelid: Damasku;
                              passaport Nru N001820740

                              Membru tal-familja Makhlouf; iben Mohammed Makhlouf, ħu Hafez u Rami u ħu Ihab Makhlouf; kuġin tal-President Bashar Al-Assad.
                              Membru tas-servizzi Sirjani tas-sigurtà u l-intelligence fil-kariga wara Mejju 2011.
                              Uffiċjal fid-Direttorat Ġenerali tal-Intelligence (GID) involut fi vjolenza fuq il-popolazzjoni ċivili fis-Sirja.

                              23.5.2011

                              23.

                           Zoulhima (
                                 ) (magħruf ukoll bħala Zu al-Himma) Chaliche (
                                 ) (magħruf ukoll bħala Shalish, Shaleesh) (magħruf ukoll bħala Dhu al-Himma Shalish)

                              Data tat-twelid: 1951 jew 1946 jew 1956;
                              Post tat-twelid: Kerdaha

                              Uffiċjali tas-servizzi Sirjani tas-sigurtà u l-intelligence fil-kariga wara Mejju 2011; Ex-Kap tal-Protezzjoni Presidenzjali.
                              Membru tal-Forzi Armati Sirjani fil-grad ta' Maġġur Ġeneral fil-kariga wara Mejju 2011.
                              Involut fi vjolenza fuq id-dimostranti.
                              Membru tal-familja Assad: kuġin tal-President Bashar Al-Assad

                              23.6.2011

                              26.

                           Maġġur Ġenerali Qasem (
                                 ) Soleimani (
                                 ) (magħruf ukoll bħala Qasim Soleimany; Qasim Soleimani; Qasem Sulaimani; Qasim Sulaimani; Qasim Sulaymani; Qasem Sulaymani; Kasim Soleimani; Kasim Sulaimani; Kasim Sulaymani; Haj Qasem; Haji Qassem; Sarder Soleimani)

                              Data tat-twelid: 11 ta' Marzu 1957;
                              Post tat-twelid: Qom, Iran (Repubblika Islamika ta');
                              Passport nru: 008827, maħruġ fl-Iran.

                              Kmandant tal-Revolutionary Guard Corps Iranjan - IRGC - Qods, involut fil-forniment tat-tagħmir u l-appoġġ biex jgħin lir-reġim tas-Sirja jrażżan il-protesti fis-Sirja.

                              23.6.2011

                              27.

                           Hossein (
                                 ) Taeb (
                                 ) (magħruf ukoll bħala Taeb, Hassan; magħruf ukoll bħala Taeb, Hosein; magħruf ukoll bħala Taeb, Hossein; magħruf ukoll bħala Taeb, Hussayn; magħruf ukoll bħala Hojjatoleslam Hossein Ta'eb)

                              Twieled: 1963;
                              Post tat-twelid: Teheran, Iran

                              Viċi Kmandant għall-Intelligence tal-Revolutionary Guard Corps Iranjan, involut fil-forniment tat-tagħmir u l-appoġġ biex jgħin lir-reġim tas-Sirja jrażżan il-protesti fis-Sirja.

                              23.6.2011

                              36.

                           Nizar (
                                 ) al-Asaad (
                                 ) (magħruf ukoll bħala Nizar Asaad)

                              Kuġin ta' Bashar Al-Assad; ex-kap tal-kumpannija “Nizar Oilfield Supplies”

                              Qrib ħafna ta' uffiċjali ewlenin tal-gvern.
                              Jiffinanzja lil Shabiha fir-reġjun ta' Latakia.

                              23.8.2011

                              37.

                           Maġġur Ġeneral Rafiq (
                                 ) (magħruf ukoll bħala Rafeeq) Shahadah (
                                 ) (magħruf ukoll bħala Shahada, Shahade, Shahadeh, Chahada, Chahade, Chahadeh, Chahada)

                              Data tat-twelid: 1956;
                              Post tat-twelid: Jablah, Provinċja ta' Latakia

                              Membru tal-Forzi Armati Sirjani fil-grad ta' Maġġur Ġeneral fil-kariga wara Mejju 2011. Ex-Kap tal-Fergħa 293 (Affarijiet Interni) tal-Intelligence Militari Sirjana (SMI) f'Damasku. Involut direttament fir-repressjoni u l-vjolenza fuq il-popolazzjoni ċivili f'Damasku. Konsulent għall-President Bashar Al-Assad għal kwistjonijiet strateġiċi u ta' intelligence militari.

                              23.8.2011

                              50.

                           Tarif (
                                 ) Akhras (
                                 ) (magħruf ukoll bħala Al Akhras (
                                 ))

                              Data tat-twelid: 2 ta' Ġunju 1951;
                              Post tat-twelid: Homs, Sirja;
                              Passaport Sirjan Nru 0000092405

                              Negozjant prominenti li jibbenefika minn u jappoġġa lir-reġim. Fundatur tal-Akhras Group (prodotti, kummerċ, ipproċessar u loġistika) u ex President għall-Kamra tal-Kummerċ ta' Homs. Relazzjonijiet ta' negozju mill-qrib mal-familja tal-President Al-Assad. Membru tal-Bord tal-Federazzjoni tal-Kamra tal-Kummerċ Sirjana. Ipprovda bini industrijali u residenzjali għal kampijiet ta' detenzjoni improviżati, kif ukoll appoġġ loġistiku għar-reġim (xarabanks u tankijiet tat-tagħbija).

                              2.9.2011

                              53.

                           Adib (
                                 ) Mayaleh (
                                 ) (magħruf ukoll bħala André Mayard)

                              Data tat-twelid: 15 ta' Mejju 1955;
                              Post tat-twelid: Bassir

                              Ex-Gvernatur u President tal-Bord tad-Diretturi tal-Bank Ċentrali tas-Sirja.
                              Adib Mayaleh ikkontrolla s-settur bankarju Sirjan u mmaniġġja l-massa monetarja Sirjana permezz tal-ħruġ u l-irtirar ta' karti tal-flus u permezz tal-kontroll tal-valur tar-Rata tal-Kambju tal-Lira Sirjana. Permezz tar-rwol tiegħu fil-Bank Ċentrali tas-Sirja, Adib Mayaleh ipprovda appoġġ ekonomiku u finanzjarju lir-reġim Sirjan.
                              Ex-Ministru għall-Ekonomija u l-Kummerċ Barrani fil-kariga wara Mejju 2011.

                              15.5.2012

                              68.

                           Bassam (
                                 ) Sabbagh (
                                 ) (magħruf ukoll bħala Al Sabbagh (
                                 ))

                              Data tat-twelid: 24 ta' Awwissu 1959;
                              Post tat-twelid: Damasku.
                              Indirizz: Kasaa, Anwar al Attar Street, al Midani building, Damasku:
                              Passaport Sirjan Nru 004326765 maħruġ fit-2 ta' Novembru 2008, validu sa Novembru 2014.

                              Kunsillier legali u finanzjarju u jiġġestixxi l-affarijiet ta' Rami Makhlouf u ta' Khaldoun Makhlouf. Involut ma' Bashar al-Assad fil-finanzjament ta' proġett ta' bini f'Latakia. Jipprovdi appoġġ finanzjarju lir-reġim.

                              14.11.2011

                              79.

                           Maġġur Ġeneral Talal (
                                 ) Makhluf (
                                 ) (magħruf ukoll bħala Makhlouf)

                              Ex-kmandant tal-105 Brigata tal-Gwardja Repubblikana. Kmandant Ġeneral attwali tal-Gwardja Repubblikana. Membru tal-Forzi Armati Sirjani fil-grad ta' Maġġur Ġeneral fil-kariga wara Mejju 2011. Uffiċjal militari involut fil-vjolenza f'Damasku.

                              1.12.2011

                              80.

                           Maġġur Ġeneral Nazih (
                                 ) (magħruf ukoll bħala Nazeeh) Hassun (
                                 ) (magħruf ukoll bħala Hassoun)

                              Uffiċjal fil-grad ta' Maġġur Ġeneral fil-Forzi Armati Sirjani fil-kariga wara Mejju 2011. Kap tad-Direttorat tas-Sigurtà Politika tas-servizzi tas-sigurtà Sirjani fil-kariga wara Mejju 2011. Responsabbli għar-repressjoni vjolenti fuq il-popolazzjoni ċivili fis-Sirja.

                              1.12.2011

                              109.

                           Imad (
                                 ) Mohammad (
                                 ) (magħruf ukoll bħala Mohamed, Muhammad, Mohammed) Deeb (
                                 ) Khamis (
                                 ) (magħruf ukoll bħala Imad Mohammad Dib Khamees)

                              Data tat-twelid: 1 ta' Awwissu 1961;
                              Post tat-twelid: viċin Damasku

                              Prim Ministru u Ministru tal-Elettriku. Bħala Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              23.3.2012

                              114.

                           Emad (
                                 ) Abdul-Ghani (
                                 ) Sabouni (
                                 ) (magħruf ukoll bħala Imad Abdul Ghani Al Sabuni)

                              Data tat-twelid: 1964;
                              Post tat-twelid: Damasku

                              Ex-Ministru għat-Telekomunikazzjoni u t-Teknoloġija, fil-kariga sa mill-inqas April 2014. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim fuq il-popolazzjoni ċivili. Maħtur f'Lulju 2016 bħala Kap tal-Aġenzija għall-Ippjanar u l-Kooperazzjoni Internazzjonali (aġenzija tal-Gvern).

                              27.2.2012

                              116.

                           Tayseer (
                                 ) Qala (
                                 ) Awwad (
                                 )

                              Data tat-twelid: 1943;
                              Post tat-twelid: Damasku

                              Ex-Ministru għall-Ġustizzja. Assoċjat mar-reġim Sirjan u r-repressjoni vjolenti tiegħu fuq il-popolazzjoni ċivili. Ex-Kap tal-Qorti Militari. Membru tal-Kunsill Ġudizzjarju Għoli.

                              23.9.2011

                              132.

                           Brigadier Ġenerali Abdul- Salam (
                                 ) Fajr (
                                 ) Mahmoud (
                                 )

                              Kap tal-fergħa ta' Bab Touma (Damasku) tas-Servizz tal-Intelligence tal-Armata tal-Ajru. Responsabbli mit-tortura ta' avversarji detenuti.

                              24.7.2012

                              147.

                           Ġeneral Amer al-Achi (magħruf ukoll bħala Amer Ibrahim al-Achi; magħruf ukoll bħala Amis al Ashi; magħruf ukoll bħala Ammar Aachi; magħruf ukoll bħala Amer Ashi) (
                                 )

                              Kap tal-fergħa tal-intelligence tal-aġenzija tal-intelligence tal-forza tal-ajru (2012-2016). Permezz tar-rwol tiegħu fl-aġenzija tal-intelligence tal-forza tal-ajru, Amer al-Achi huwa involut fir-repressjoni tal-oppożizzjoni Sirjana.

                              24.7.2012

                              153.

                           Waleed (
                                 ) (magħruf ukoll bħala Walid) Al Mo'allem (
                                 ) (magħruf ukoll bħala Al Moallem, Muallem (
                                 ))

                              Viċi Prim Ministru, Ministru tal-Affarijiet Barranin u ta' Persuni li qed Jgħixu Barra minn Pajjiżhom. Bħala Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              157.

                           L-Inġinier Bassam (
                                 ) Hanna (
                                 )

                              Data tat-twelid: 1954;
                              Post tat-twelid: Aleppo (is-Sirja)

                              Ex-Ministru għar-Riżorsi tal-Ilma fil-kariga wara Mejju 2011. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim fuq il-popolazzjoni ċivili.

                              16.10.2012

                              160.

                           Dr. Hazwan (
                                 ) Al Wez (
                                 ) (magħruf ukoll bħala Al Wazz)

                              Ministru tal-Edukazzjoni. Bħala Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              169.

                           Dr. Adnan (
                                 ) Abdo (
                                 ) (magħruf ukoll bħala Abdou) Al Sikhny (
                                 ) (magħruf ukoll bħala Al-Sikhni, Al-Sekhny, Al-Sekhni)

                              Data tat-twelid: 1961;
                              Post tat-twelid: Aleppo (is-Sirja)

                              Ex-Ministru għall-Industrija. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim fuq il-popolazzjoni ċivili.

                              16.10.2012

                              171.

                           Dr Abdul-Salam (
                                 ) Al Nayef (
                                 )

                              Ex-Ministru tas-Saħħa fil-poter wara Mejju 2011. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              175.

                           Najm-eddin (
                                 ) (magħruf ukoll bħala Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (magħruf ukoll bħala Khrait)

                              Ex-Ministru tal-Istat. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              176.

                           Abdullah (
                                 ) (magħruf ukoll bħala Abdallah) Khaleel (
                                 ) (magħruf ukoll bħala Khalil) Hussein (
                                 ) (magħruf ukoll bħala Hussain)

                              Ex-Ministru tal-Istat fil-poter wara Mejju 2011. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              189.

                           Dr Malek (
                                 ) Ali (
                                 ) (magħruf ukoll bħala Malik Ali)

                              Data tat-twelid: 1956;
                              Post tat-twelid: Tartous (is-Sirja)

                              Ex-Ministru għall-Edukazzjoni Għolja fil-kariga wara Mejju 2011. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim fuq il-popolazzjoni ċivili.

                              24.6.2014

                              206.

                           Maġġur Ġeneral Muhamad (
                                 ) (magħruf ukoll bħala Mohamed, Muhammad) Mahalla (
                                 ) (magħruf ukoll bħala Mahla, Mualla, Maalla, Muhalla)

                              Data tat-twelid: 1960;
                              Post tat-twelid: Jableh

                              Membru tal-Forzi Armati Sirjani fil-grad ta' Maġġur Ġeneral fil-kariga wara Mejju 2011. Kap tal-Fergħa 293 (Affarijiet Interni) tal-Intelligence Militari Sirjana (SMI), minn April 2015 'l hawn. Responsabbli għar-repressjoni u l-vjolenza fuq il-popolazzjoni ċivili f'Damasku/fil-kampanja ta' Damasku. Ex-Viċi Kap tas-Sigurtà Politika (2012), Uffiċjal tal-Gwardja Repubblikana Sirjana u Viċi Direttur tad-Direttorat tas-Sigurtà Politika. Kap tal-Pulizija Militari, Membru tal-Uffiċċju tas-Sigurtà Nazzjonali.

                              29.5.2015

                              210.

                           Tahir (
                                 ) Hamid (
                                 ) Khalil (
                                 ) (magħruf ukoll bħala Tahir Hamid Khali; Khalil Tahir Hamid)

                              Pożizzjoni: Maġġur Ġeneral

                              Għandu l-grad ta' Maġġur Ġeneral, Kap tad-Direttorat Sirjan tal-Artillerija u l-Missili tal-Forzi Armati Sirjani, fil-kariga wara Mejju 2011. Bħala uffiċjal għoli tad-Direttorat Sirjan tal-Artillerija u l-Missili, huwa responsabbli għar-repressjoni vjolenti kontra l-popolazzjoni ċivili, inkluż l-użu ta' missili u armi kimiċi mill-Brigati taħt il-kmand tiegħu f'żoni ċivili b'densità għolja ta' popolazzjoni fl-2013 f'Ghouta.

                              28.10.2016

                              251.

                           Mohammad (
                                 ) Ziad (
                                 ) Ghriwati (
                                 ) (magħruf ukoll bħala: Mohammad Ziad Ghraywati)

                              Mohammad Ziad Ghriwati huwa inġinier fiċ-Ċentru Sirjan tal-Istudji u r-Riċerka Xjentifiċi (Syrian Scientific Studies and Research Centre). Huwa involut fil-proliferazzjoni ta' armi kimiċi u t-twassil tagħhom. Mohammad Ziad Ghriwati kien involut fil-kostruzzjoni ta' bombi f'bettija li ntużaw fuq il-popolazzjoni ċivili fis-Sirja.
                              Huwa assoċjat maċ-Ċentru Sirjan tal-Istudji u r-Riċerka Xjentifiċi (Syrian Scientific Studies and Research Centre), entità elenkata.

                              18.7.2017

                              253.

                           Khaled (
                                 ) Sawan (
                                 )

                              Dr. Khaled Sawan huwa inġinier fis-Syrian Scientific Studies and Research Centre, li huwa involut fil-proliferazzjoni ta' armi kimiċi u t-twassil tagħhom. Huwa kien involut fil-kostruzzjoni ta' bombi bettija li ntużaw kontra l-popolazzjoni ċivili fis-Sirja.
                              Huwa kien assoċjat mas-Syrian Scientific Studies and Research Centre, entità elenkata.

                              18.7.2017

                              254.

                           Raymond (
                                 ) Rizq (
                                 ) (magħruf ukoll bħala: Raymond Rizk)

                              Raymond Rizq huwa inġinier fis-Syrian Scientific Studies and Research Centre, involut fil-proliferazzjoni ta' armi kimiċi u t-twassil tagħhom. Kien involut fil-kostruzzjoni ta' bombi bettija li ntużaw kontra l-popolazzjoni ċivili fis-Sirja.
                              Huwa assoċjat mas- Syrian Scientific Studies and Research Centre, entità elenkata.

                              18.7.2017

                              261.

                           Maher Sulaiman (magħruf ukoll bħala:
                                 ; Mahir; Suleiman)

                              Post tat-twelid: Lattakia, is-Sirja
                              Tabib; Direttur tal-Higher Institute for Applied Sciences and Technology
                              Indirizz: Higher Institute for Applied Sciences and Technology (HIAST), P.O. Box 31983, Damascus

                              Direttur tal-Higher Institute for Applied Sciences and Technology (HIAST), li jipprovdi taħriġ u appoġġ bħala parti mis-settur tal-proliferazzjoni tal-armi kimiċi. Minħabba l-pożizzjoni għolja tiegħu fil-HIAST, li huwa affiljat u sussidjarju tas-Scientific Studies and Research Centre (SSRC), huwa assoċjat mal-HIAST u s-SSRC, li t-tnejn huma entitajiet iddeżinjati.

                              19.3.2018”.

                  II.

                  Parti A (“Persuni”), jitneħħew l-ismijiet u l-entrati korrispondenti li ġejjin:

                              21.

                              Dawud Rajiha

                              39.

                              Hassan Bin-Ali Al-Turkmani

                  III.

                  Fil-Parti A (“Persuni”), in-numri tal-entrata għall-persuni ta' hawn taħt huma sostitwiti kif ġej:

                              Isem il-persuna

                              Numru tal-entrata attwali

                              Numru tal-entrata ġdid

                              Houmam Jaza'iri

                              1

                              264

                              Mohamad Amer Mardini

                              2

                              265

                              Mohamad Ghazi Jalali

                              3

                              266

                              Kamal Cheikha

                              4

                              15

                              Hassan Nouri

                              5

                              17

                              Mohammad Walid Ghazal

                              6

                              74

                              Khalaf Souleymane

                              7

                              118

                              Nizar Wahbeh Yazaji

                              8

                              178

                              Hassan Safiyeh

                              9

                              202

                              Issam Khalil

                              10

                              267

                              Ghassan Ahmed

                              13

                              268

                              Abdelhamid Khamis

                              16

                              269

                  IV.

                  Fil-Parti B (“Entitajiet”), l-entrata numru 60 hija sostitwita b'dan li ġej:

                              Isem

                              Informazzjoni ta' identifikazzjoni

                              Raġunijiet

                              Data tal-elenkar

                              “60.

                           Istitut Għoli għax-Xjenzi Applikati u t-Teknoloġija (Higher Institute for Applied Sciences and Technology (HIAST) (

                                 ) (magħruf ukoll bħala Institut Supérieur des Sciences Appliquées et de Technologie (ISSAT))

                              P.O. Box 31983, Barzeh

                              Affiljat ma' u sussidjarju taċ-Ċentru Sirjan tal-Istudji u r-Riċerka Xjentifiċi (Syrian Scientific Studies and Research Centre (SSRC) li huwa diġà elenkat. Jipprovdi taħriġ u appoġġ lill-SSRC u għalhekk huwa responsabbli għar-repressjoni vjolenti fuq il-popolazzjoni ċivili.

                              23.7.2014”.


title: Regolament ta' Implimentazzjoni tal-Kummissjoni (UE) 2018/775 tat-28 ta' Mejju 2018 li jistabbilixxi r-regoli għall-applikazzjoni tal-Artikolu 26(3) tar-Regolament (UE) Nru 1169/2011 tal-Parlament Ewropew u tal-Kunsill dwar l-għoti ta' informazzjoni dwar l-ikel lill-konsumaturi, fir-rigward tar-regoli biex jiġi indikat il-pajjiż tal-oriġini jew il-post ta' provenjenza tal-ingredjent primarju ta' ikel (Test b'rilevanza għaż-ŻEE. )

text:
               29.5.2018

               MT

               Il-Ġurnal Uffiċjali tal-Unjoni Ewropea

               L 131/8

         REGOLAMENT TA' IMPLIMENTAZZJONI TAL-KUMMISSJONI (UE) 2018/775
   tat-28 ta' Mejju 2018
   li jistabbilixxi r-regoli għall-applikazzjoni tal-Artikolu 26(3) tar-Regolament (UE) Nru 1169/2011 tal-Parlament Ewropew u tal-Kunsill dwar l-għoti ta' informazzjoni dwar l-ikel lill-konsumaturi, fir-rigward tar-regoli biex jiġi indikat il-pajjiż tal-oriġini jew il-post ta' provenjenza tal-ingredjent primarju ta' ikel
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1169/2011 tal-Parlament Ewropew u tal-Kunsill tal-25 ta' Ottubru 2011 dwar l-għoti ta' informazzjoni dwar l-ikel lill-konsumaturi (1), u b'mod partikolari l-Artikolu 26(8) tiegħu,
   Billi:

               (1)

               L-Artikolu 26 tar-Regolament (UE) Nru 1169/2011 jistabbilixxi regoli u rekwiżiti ġenerali rigward l-indikazzjoni tal-pajjiż tal-oriġini jew il-post ta' provenjenza tal-ikel li japplikaw mingħajr preġudizzju għad-dispożizzjonijiet speċifiċi tal-Unjoni.

               (2)

               L-Artikolu 26(2)(a) tar-Regolament (UE) Nru 1169/2011 jirrikjedi l-indikazzjoni tal-pajjiż ta' oriġini jew il-post ta' provenjenza fejn in-nuqqas ta' din l-indikazzjoni jista' jiżgwida lill-konsumatur fir-rigward tal-pajjiż veru tal-oriġini jew il-post veru ta' provenjenza tal-ikel, b'mod partikolari jekk l-informazzjoni li jkun hemm mal-ikel jew it-tikketta b'mod globali tista' b'xi mod ieħor timplika li l-ikel għandu pajjiż differenti tal-oriġini jew post differenti ta' provenjenza. Dan l-Artikolu għandu l-għan li jipprevjeni informazzjoni li tiżgwida dwar l-ikel li timplika ċerta oriġini ta' prodott tal-ikel, meta fil-fatt l-oriġini vera tiegħu tkun differenti.

               (3)

               L-Artikolu 26(3) tar-Regolament (UE) Nru 1169/2011 jistipula li fejn jingħata l-pajjiż tal-oriġini jew il-post ta' provenjenza tal-ikel u fejn dan ma jkunx l-istess bħal dak tal-ingredjent primarju tiegħu, il-pajjiż tal-oriġini jew il-post ta' provenjenza tal-ingredjent primarju kkonċernat għandu jingħata wkoll jew jiġi indikat bħala differenti minn dak tal-ikel. Jiddikjara wkoll li l-applikazzjoni ta' dawn ir-rekwiżiti għandha tkun soġġetta għall-adozzjoni ta' att ta' implimentazzjoni.

               (4)

               L-Artikolu 26(3) tar-Regolament (UE) Nru 1169/2011 jindirizza każijiet fejn il-pajjiż tal-oriġini jew il-post ta' provenjenza jingħata jew b'mod obbligatorju, f'konformità mal-Artikolu 26(2)(a) tar-Regolament, jew inkella b'mod volontarju permezz ta' kwalunkwe indikazzjoni bħal dikjarazzjonijiet, termini, preżentazzjoni bl-istampi jew simboli.

               (5)

               Indikazzjonijiet volontarji bħal dikjarazzjonijiet ġeografiċi inklużi fihom, jew li jakkumpanjaw l-isem tal-ikel, jistgħu jkunu wkoll parti mid-denominazzjonijiet tal-prodott protetti bħala indikazzjonijiet ġeografiċi skont il-leġiżlazzjoni speċifika tal-UE.

               (6)

               L-indikazzjonijiet tal-pajjiż tal-oriġini jew tal-post ta' provenjenza tal-ikel li huma parti mid-denominazzjonijiet tal-prodott protetti bħala indikazzjonijiet ġeografiċi skont ir-Regolamenti tal-Parlament Ewropew u tal-Kunsill (UE) Nru 1151/2012 (2), (UE) Nru 1308/2013 (3), (KE) Nru 110/2008 (4) jew (UE) Nru 251/2014 (5) jew protetti skont il-ftehimiet internazzjonali li jaqgħu taħt il-kamp ta' applikazzjoni tal-Artikolu 26(3) tar-Regolament (UE) Nru 1169/2011. Fid-dawl tal-fatt li għal dawn id-denominazzjonijiet tal-prodott hemm rabta intrinsinka bejn il-karatteristiki tal-prodott u l-oriġini ġeografika, li huma regolati b'regoli speċifiċi, inklużi r-regoli dwar it-tikkettar u, filwaqt li jitqies il-karattru speċifiku ta' dawn l-ismijiet bħala drittijiet ta' proprjetà intellettwali, hemm bżonn li jiġi eżaminat aktar kif l-oriġini tal-ingredjent primarju prevista fl-Artikolu 26(3) tar-Regolament (UE) Nru 1169/2011 jenħtieġ li tiġi indikata għal dawn l-ismijiet imsemmija.

               (7)

               L-indikazzjonijiet tal-pajjiż tal-oriġini jew tal-post ta' provenjenza tal-ikel li huma parti minn trademarks reġistrati jaqgħu fil-kamp ta' applikazzjoni tal-Artikolu 26(3) tar-Regolament (UE) Nru 1169/2011. It-trademarks jistgħu jkunu magħmulin minn kwalunkwe sinjali, b'mod partikolari kliem, inklużi ismijiet personali, disinji, ittri, figuri, kuluri, il-forma tal-oġġetti jew tal-pakkett tal-oġġetti, jew minn ħsejjes, sakemm dawn is-sinjali jagħtu karattru distinttiv lill-oġġetti jew lis-servizzi ta' impriża partikolari. L-għan tat-trademarks huwa li jippermetti lill-konsumatur jidentifika s-sors kummerċjali partikolari jew l-oriġini kummerċjali b'rabta ma' oġġett speċifiku u/jew servizzi speċifiċi. Filwaqt li jitqies il-karattru speċifiku u l-għan tat-trademarks, huwa xieraq li jiġi eżaminat aktar kif l-oriġini tal-ingredjent primarju previst fl-Artikolu 26(3) tar-Regolament (UE) Nru 1169/2011 jenħtieġ li tiġi indikata meta meħtieġ għat-trademarks.

               (8)

               Jenħtieġ li ismijiet abitwali u ġeneriċi, inklużi termini ġeografiċi li litteralment jindikaw l-oriġini, iżda li l-fehim komuni tagħhom ma jkunx indikazzjoni tal-oriġini jew il-post ta' provenjenza tal-ikel, ma jiġux koperti b'dan ir-Regolament.

               (9)

               Jenħtieġ li, għall-fini ta' dan ir-Regolament, il-marki ta' identifikazzjoni li jakkumpanjaw l-ikel skont ir-Regolament (KE) Nru 853/2004 tal-Parlament Ewropew u tal-Kunsill (6) li jistabbilixxi ċerti regoli speċifiċi ta' iġjene għall-ikel li joriġina mill-annimali ma jitqisux bħala indikazzjoni tal-pajjiż tal-oriġini jew tal-post ta' provenjenza.

               (10)

               Sabiex il-konsumaturi jkunu jistgħu jagħmlu għażliet informati aħjar, hemm bżonn li, permezz ta' dan ir-Regolament, jiġu stabbiliti regoli speċifiċi li jenħtieġ li jiġu applikati fejn jingħata l-pajjiż tal-oriġini jew il-post ta' provenjenza tal-ingredjent primarju. Dawn ir-regoli għandhom jiżguraw li tali informazzjoni hija preċiża biżżejjed u li jkollha tifsira.

               (11)

               Għalhekk hu xieraq li din l-indikazzjoni għall-ingredjent primarju tingħata b'referenza għal żona ġeografika li trid tkun faċli għall-konsumatur biex jifhimha. Jenħtieġ li jiġi pprojbit l-użu ta' ismijiet ivvintati għal reġjuni jew żoni ġeografiċi oħra li ma jagħtux informazzjoni utli jew jistgħu jiżgwidaw lill-konsumatur dwar il-post veru ta' provenjenza tal-ingredjent primarju.

               (12)

               Fejn ingredjent primarju huwa ikel li jkun soġġett għal dispożizzjonijiet speċifiċi tal-Unjoni dwar l-indikazzjoni tal-pajjiż tal-oriġini jew il-post ta' provenjenza, b'mod alternattiv, dawn id-dispożizzjonijiet jistgħu jintużaw għall-finijiet tal-Artikolu 26(3)(a) tar-Regolament (UE) Nru 1169/2011.

               (13)

               Meta l-operaturi tan-negozju tal-ikel jagħżlu li jindikaw biss il-pajjiż tal-oriġini jew il-post ta' provenjenza tal-ingredjent primarju bħala differenti minn dak tal-ikel, pereżempju minħabba sorsi ta' provvista multipli jew varjabbli u proċessi ta' produzzjoni partikolari, huwa xieraq li jingħata qafas li jieħu inkunsiderazzjoni tad-diversi ċirkustanzi tal-ipproċessar tal-ikel. L-indikazzjoni rilevanti jenħtieġ li tiżgura informazzjoni li l-konsumatur ikun jista' jifhimha.

               (14)

               Jenħtieġ li l-informazzjoni mogħtija fir-rigward tal-ingredjent primarju skont dan ir-Regolament tikkumplimenta l-informazzjoni mogħtija lill-konsumaturi dwar il-pajjiż tal-oriġini jew il-post ta' provenjenza tal-ikel, u jenħtieġ li tkun faċilment viżibbli u tinqara b'mod ċar u, fejn xieraq, ma titħassarx.

               (15)

               Jenħtieġ li jiġi stabbilit perjodu tranżitorju xieraq għall-applikazzjoni ta' dan ir-Regolament, skont l-Artikolu 47 tar-Regolament (UE) Nru 1169/2011, li jirrikjedi li kwalunkwe miżuri ġodda ta' informazzjoni dwar l-ikel jenħtieġ li japplikaw mill-1 ta' April fi kwlunkwe sena kalendarja.

               (16)

               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Kamp ta' applikazzjoni
   1.   Dan ir-Regolament jistabbilixxi l-modalitajiet għall-applikazzjoni tal-Artikolu 26(3) tar-Regolament (UE) Nru 1169/2011 fejn il-pajjiż tal-orġini jew il-post ta' provenjenza ta' oġġett ta' ikel jingħata bi kwalunkwe mezz bħala dikjarazzjonijiet, preżentazzjoni ta' stampi, simboli jew termini, li jirreferu għal postijiet jew żoni ġeografiċi, ħlief għal termini ġeografiċi inklużi f'ismijiet abitwali u ġeneriċi fejn dawk it-termini ġeografiċi litteralment jindikaw l-oriġini, iżda li l-fehim komuni tagħhom ma jkunx indikazzjoni tal-oriġini jew il-post ta' provenjenza.
   2.   Dan ir-Regolament ma għandux japplika għall-indikazzjonijiet ġeografiċi protetti skont ir-Regolament (UE) Nru 1151/2012, ir-Regolament (UE) Nru 1308/2013, ir-Regolament (KE) Nru 110/2008 jew ir-Regolament (UE) Nru 251/2014 jew protetti skont ftehimiet internazzjonali u lanqas ma għandu japplika għal trademarks fejn dawn tal-aħħar jikkostitwixxu indikazzjoni tal-oriġini, sakemm issir l-adozzjoni tar-regoli speċifiċi li jikkonċernaw l-applikazzjoni tal-Artikolu 26(3) għal indikazzjonijiet bħal dawn.
   Artikolu 2
   Indikazzjoni tal-pajjiż tal-oriġini jew tal-post ta' provenjenza tal-ingredjent primarju
   Għandu jingħata l-pajjiż tal-oriġini jew il-post ta' provenjenza ta' ingredjent primarju meta mhuwiex l-istess bħal dak tal-pajjiż tal-oriġini jew tal-post ta' provenjenza tal-ikel partikolari:

               (a)

               b'referenza għal waħda miż-żoni ġeografiċi li ġejjin:

                           (i)

                           “UE”, “mhux tal-UE” jew “UE jew mhux tal-UE”; jew

                           (ii)

                           Reġjun, jew kwalunkwe żona ġeografika oħra f'diversi Stati Membri jew f'pajjiżi terzi, jekk jiġu ddefiniti bħala tali skont id-dritt internazzjonali pubbliku jew li hija mifhuma sew mill-konsumatur medju normalment infurmat; jew

                           (iii)

                           Żona tal-FAO, baħar jew korp tal-ilma ħelu, jekk jiġu ddefiniti bħala tali taħt id-dritt internazzjonali jew li hu mifhum sew mill-konsumatur medju normalment infurmat; jew

                           (iv)

                           Stati Membru/i jew pajjiż(i) terz(i); jew

                           (v)

                           Reġjun, jew kwalunkwe żona ġeografika oħra fi Stat Membru jew f'pajjiż terz, li hija mifhuma sew mill-konsumatur medju normalment infurmat; jew

                           (vi)

                           Il-pajjiż tal-oriġini jew il-post ta' provenjenza skont dispożizzjonijiet speċifiċi tal-Unjoni applikabbli għal kull ingredjent(i) primarju/i bħala tali.

               (b)

               jew permezz ta' dikjarazzjoni kif ġej:
               “(isem l-ingredjent primarju) joriġina/ma joriġinax minn (il-pajjiż tal-oriġini jew il-post ta' provenjenza tal-ikel)” jew kwalunkwe kliem simili li jista' jkollu l-istess tifsira għall-konsumatur.

         Artikolu 3
   Preżentazzjoni tal-informazzjoni
   1.   L-informazzjoni mogħtija skont l-Artikolu 2 għandha tingħata b'tipa ta' daqs li mhuwiex iżgħar mid-daqs minimu tat-tipa kif meħtieġ skont l-Artikolu 13(2) tar-Regolament (UE) Nru 1169/2011.
   2.   Mingħajr preġudizzju għall-paragrafu 1, meta l-pajjiż tal-oriġini jew il-post ta' provenjenza tal-ikel jingħata fi kliem, l-informazzjoni mogħtija skont l-Artikolu 2 għandha tidher fl-istess parti viżiva bħall-indikazzjoni tal-pajjiż tal-oriġini jew il-post ta' provenjenza tal-ikel u b'tipa li għandha għoli ta' x minn tal-anqas 75 % tal-għoli ta' x tal-indikazzjoni tal-pajjiż tal-oriġini jew tal-post ta' provenjenza tal-ikel.
   3.   Mingħajr preġudizzju għall-paragrafu 1, meta l-pajjiż tal-oriġini jew il-post ta' provenjenza tal-ikel ma jiġix indikat bil-kliem, l-informazzjoni mogħtija skont l-Artikolu 2 għandha tidher fl-istess parti viżiva bħall-indikazzjoni tal-pajjiż tal-oriġini jew tal-post ta' provenjenza tal-ikel.
   Artikolu 4
   Dħul fis-seħħ, d-data tal-applikazzjoni u miżuri tranżitorji
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' April 2020.
   Ikel li jitqiegħed fis-suq jew li jiġi ttikkettat qabel id-data tal-applikazzjoni ta' dan ir-Regolament jista' jiġi kkummerċjalizzat fis-suq sakemm jispiċċaw l-istokkijiet.

      Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
      Magħmul fi Brussell, it-28 ta' Mejju 2018.

            Għall-Kummissjoni

            Il-President

         Jean-Claude JUNCKER

      (1)  Ir-Regolament (UE) Nru 1169/2011 tal-Parlament Ewropew u tal-Kunsill tal-25 ta' Ottubru 2011 dwar l-għoti ta' informazzjoni dwar l-ikel lill-konsumaturi, li jemenda r-Regolamenti (KE) Nru 1924/2006 u (KE) Nru 1925/2006 tal-Parlament Ewropew u tal-Kunsill u li jħassar id-Direttiva tal-Kummissjoni 87/250/KEE, id-Direttiva tal-Kunsill 90/496/KEE, id-Direttiva tal-Kummissjoni 1999/10/KE, id-Direttiva 2000/13/KE tal-Parlament Ewropew u tal-Kunsill, id-Direttivi tal- Kummissjoni 2002/67/KE u 2008/5/KE u r-Regolament tal-Kummissjoni (KE) Nru 608/2004 (ĠU L 304, 22.11.2011, p. 18).

      (2)  Ir-Regolament tal-Kunsill (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (ĠU L 343, 14.12.2012, p. 1).

      (3)  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).

      (4)  Ir-Regolament (KE) Nru 110/2008 tal-Parlament Ewropew u tal-Kunsill tal-15 ta' Jannar 2008 dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta' indikazzjonijiet ġeografiċi, ta' xorb spirituż u li jħassar ir-Regolament tal-Kunsill (KEE) Nru 1576/89 (ĠU L 39, 13.2.2008, p. 16).

      (5)  Ir-Regolament (UE) Nru 251/2014 tal-Parlament Ewropew u tal-Kunsill tas-26 ta' Frar 2014 dwar id-definizzjoni, id-deskrizzjoni, il-preżentazzjoni, it-tikkettar u l-protezzjoni tal-indikazzjonijiet ġeografiċi tal-prodotti tal-inbid aromatizzat u li jħassar ir-Regolament tal-Kunsill (KEE) Nru 1601/91, (ĠU L 84, 20.3.2014, p. 14).

      (6)  Ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixi ċerti regoli speċifiċi ta' iġjene għall-ikel li joriġina mill-annimali (ĠU L 139, 30.4.2004, p. 55).